Naregta ken nasapa dagiti lallakay ken babbaket a kaaduanna a kinuyog dagiti appo, annak, ken kakabagyanda tapno maipasigurado a natalged ti panagdaliasat dagitoy a nataengan iti papanda ken panagawidda.
Immawat ti tunggal recipient iti P1,500 (P500 ti kada bulan). Malaksid itoy, adu pay ti pribilehio nga ituyang ti Republic Act 9257 ket dagiti sumaganad ti pakairanudan ni Apo Senior Citizen:
- Free Medical and Dental, Diagnostic & laboratory services in all government facilities.
- 20% discount on purchase of unbranbded medicines
- 20% discount in all goods and services in hotels and similar lodging establishments, restaurants, recreation centers & funeral parlors.
- 20% discount on dental & medical services, diagnostic and laboratory fees on private hospitals.
- 20% fare for domestic air, sea travel and public land transportations.
- 5% discount of the regular retail price of basic necessities and prime commodities.
“Napintas ta addan kastoy nga gobyerno nga agited ti pinsion, Apo. La ket pagyamananmi unay… A,e, wen, ken ni Apo Mayor Idiboy ta taliawennakami nga bassiten ti gundawaymi nga makiranud,” kuna ti maysa a baket a taga-Barangay Aragan.
“Kadi, Barok, barbareng haan nga mapulsot ken agistrikto unay ti gobyerno kadaytoy apo ta mapaborankami nga sinior sitisens,” imbatad met ti maysa a lakay a dandani di makapagna ngem nasidap pay laeng ti panagkita ken panagdengngegna.
Iti panangawatda ti pensionda, adda nataengan nga agkurkuridemdem, paiwanwan a mapan iti lamisaan ken adda pay sinakruyda a tinulongan ta dandani di makabael a mapan maki-amad iti paralista iti lamisaan.
Nakitinnarabay da Mayor Edgardo “Ediboy” S. Cobangbang, Jr., Vice Mayor Danny Q. Gazmen, ken ni SB Member, Dr. Carlito S. Pano, Chairman, Committee on Social Services kabayatan ti pannakaiyawat dagiti pension dagiti nataengan iti babaen kadagiti nagserbi nga empleado ti nadumaduma nga opisina ti LGU iti ruar ken uneg ti Municipal Conference Hall iti Munisipio.
Nagtinnulong met da MSWD Officer Lydia S. Gazmen ken DSWD Representative Annabel C. Rosario a nangimpormar kadagiti nataengan maipapan iti dadduma pay nga aramidenda iti masakbayan a panagalada ti pension. # (Web In-Action)
ilo_Latn ilo_Latn eng_Latn eng_Latn eng_Latn eng_Latn eng_Latn eng_Latn ilo_Latn ilo_Latn ilo_Latn ilo_Latn ilo_Latn